


LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2017 M. KOVO 1 D. NUTARIMO 
NR. 149 „DĖL LIETUVOS RESPUBLIKOS MOKSLO IR STUDIJŲ ĮSTATYMO ĮGYVENDINIMO“ PAKEITIMO

2023 m. lapkričio 22 d. Nr. 909
Vilnius

Lietuvos Respublikos Vyriausybė nutaria:
.	Pakeisti Lietuvos Respublikos Vyriausybės 2017 m. kovo 1 d. nutarimą Nr. 149 „Dėl Lietuvos Respublikos mokslo ir studijų įstatymo įgyvendinimo“:
. Pakeisti preambulę ir ją išdėstyti taip:
„Vadovaudamasi Lietuvos Respublikos mokslo ir studijų įstatymo 10 straipsnio 4 dalimi, 38 straipsnio 1 ir 2 dalimis, 42 straipsnio 1 dalimi, 44 straipsnio 1 dalimi, 49 straipsnio 2 dalimi, 52 straipsnio 12 dalimi, 53 straipsnio 9, 15 dalimis, 54 straipsnio 3 dalimi, 75 straipsnio 3 dalimi, 752 straipsnio 3, 4, 6 dalimis, 753 straipsnio 1, 6, 7 dalimis, 76 straipsnio 3 dalimi, 761 straipsnio 2, 3, 4 dalimis, 762 straipsnio 1, 4 dalimis, 77 straipsnio 7, 13, 14 dalimis, 79 straipsnio 1 dalimi, 81 straipsnio 2 dalimi, 82 straipsnio 4, 5, 51, 9 ir 10 dalimis, 821 straipsnio 7 dalimi, 83 straipsnio 4 ir 6 dalimis, Mokslo ir studijų įstatymo (2021 m. lapkričio 18 d. įstatymo Nr. XIV-654 redakcija), 752 straipsnio 4, 5, 6 dalimis, 762 straipsnio 1, 4 dalimis, Lietuvos Respublikos Vyriausybė n u t a r i a:“.
. Pakeisti preambulę ir ją išdėstyti taip:
„Vadovaudamasi Lietuvos Respublikos mokslo ir studijų įstatymo 10 straipsnio 4 dalimi, 38 straipsnio 1 ir 2 dalimis, 42 straipsnio 1 dalimi, 44 straipsnio 1 dalimi, 49 straipsnio 2 dalimi, 52 straipsnio  12 dalimi, 53 straipsnio 9, 15 dalimis, 54 straipsnio 3 dalimi, 75 straipsnio 3 dalimi, 752 straipsnio 4, 5, 6 dalimis, 753 straipsnio 1, 6, 7 dalimis, 76 straipsnio 3 dalimi, 761 straipsnio 2, 3, 4 dalimis, 762 straipsnio 1, 4 dalimis, 77 straipsnio 7, 13, 14 dalimis, 79 straipsnio 1 dalimi, 81 straipsnio 2 dalimi, 82 straipsnio 4, 5, 51, 9 ir 10 dalimis, 821 straipsnio 7 dalimi, 83 straipsnio 4 ir 6 dalimis, Lietuvos Respublikos Vyriausybė n u t a r i a:“.
. Pakeisti 2 punktą ir jį išdėstyti taip:
„. Įgalioti ministrą:
. nustatyti pedagogikos krypties profesinių studijų vykdymo reikalavimus;
. atsižvelgus į Lietuvos mokslo tarybos siūlymą nustatyti kasmetinio universitetų ir mokslinių tyrimų institutų vertinimo kriterijų svorio koeficientus ir kolegijų vertinimo kriterijų svorio koeficientus;
. nustatyti mokslo ir studijų institucijų teikiamų duomenų, kurių reikia siekiant atlikti palyginamąjį ekspertinį universitetų ir mokslinių tyrimų institutų mokslinių tyrimų ir eksperimentinės plėtros vertinimą ir kasmetinį universitetų, mokslinių tyrimų institutų ir kolegijų mokslinių tyrimų ir eksperimentinės plėtros, meno veiklos vertinimą, teikimo tvarką;
. kiekvienais metais skirstyti universitetams ir mokslinių tyrimų institutams valstybės biudžeto bazinio finansavimo lėšas pagal mokslo sritis, atliekant šį skirstymą atsižvelgti į Lietuvos mokslo tarybos siūlymą;
. patvirtinti Valstybės biudžeto bazinio finansavimo lėšų skirstymo mokslo ir studijų institucijų moksliniams tyrimams ir eksperimentinei plėtrai, meno veiklai plėtoti tvarkos aprašą;
. patvirtinti tvarkos aprašą dėl mokslo ir studijų institucijų studijų veiklos pasiekimų vertinimo, valstybės biudžeto skatinamojo finansavimo už studijų veiklos pasiekimus lėšų paskirstymo mokslo ir studijų institucijoms, duomenų, kurių reikia siekiant atlikti studijų veiklos pasiekimų vertinimus, teikimo ir juo vadovaujantis skirti valstybės biudžeto skatinamojo finansavimo už studijų veiklos pasiekimus lėšas mokslo ir studijų institucijoms, nustatyti mokslo ir studijų institucijų studijų veiklos pasiekimų vertinimo kriterijų svorio koeficientus;
.  atsižvelgus į Lietuvos mokslo tarybos, bendradarbiaujant su Lietuvos Respublikos technologijų ir inovacijų įstatymo 14 straipsnyje nurodyta institucija dėl eksperimentinės plėtros vertinimo, parengtą siūlymą, patvirtinti universitetų, mokslinių tyrimų institutų ir kolegijų mokslinių tyrimų ir eksperimentinės plėtros, meno veiklos formaliojo vertinimo kriterijų svorio koeficientus;
. nustatyti mokslo ir studijų institucijų teikiamų duomenų, kurių reikia siekiant atlikti ekspertinį universitetų, mokslinių tyrimų institutų ir kolegijų mokslinių tyrimų ir eksperimentinės plėtros, meno veiklos vertinimą ir universitetų, mokslinių tyrimų institutų ir kolegijų mokslinių tyrimų ir eksperimentinės plėtros, meno veiklos formalųjį vertinimą, teikimo tvarką;
. patvirtinti mokslinių tyrimų ir eksperimentinės plėtros ekspertinio vertinimo, meno veiklos ekspertinio vertinimo ir formaliojo vertinimo tvarkos aprašą;
. kiekvienais metais skirstyti universitetams ir mokslinių tyrimų institutams valstybės biudžeto bazinio ir skatinamojo finansavimo lėšas pagal mokslo sritis ir meno veiklai. Atliekant šį skirstymą, atsižvelgti į Lietuvos mokslo tarybos (dėl eksperimentinės plėtros – bendradarbiaujant su Technologijų ir inovacijų įstatymo 14 straipsnyje nurodyta institucija) parengtą pasiūlymą;
. skirstyti kolegijoms valstybės biudžeto bazinio finansavimo lėšas iš Švietimo, mokslo ir sporto ministerijai skirtų valstybės biudžeto asignavimų moksliniams tyrimams ir eksperimentinei plėtrai, meno veiklai plėtoti;
. patvirtinti Valstybės biudžeto bazinio ir skatinamojo finansavimo lėšų skirstymo mokslo ir studijų institucijų moksliniams tyrimams ir eksperimentinei plėtrai, meno veiklai plėtoti tvarkos aprašą.“
. Pakeisti 2 punktą ir jį išdėstyti taip:
„. Įgalioti ministrą:
. nustatyti pedagogikos krypties profesinių studijų vykdymo reikalavimus;
. atsižvelgus į Lietuvos mokslo tarybos, bendradarbiaujant su Lietuvos Respublikos technologijų ir inovacijų įstatymo 14 straipsnyje nurodyta institucija dėl eksperimentinės plėtros vertinimo, parengtą siūlymą, patvirtinti universitetų, mokslinių tyrimų institutų ir kolegijų mokslinių tyrimų ir eksperimentinės plėtros, meno veiklos formaliojo vertinimo kriterijų svorio koeficientus;
. nustatyti mokslo ir studijų institucijų teikiamų duomenų, kurių reikia siekiant atlikti ekspertinį universitetų, mokslinių tyrimų institutų ir kolegijų mokslinių tyrimų ir eksperimentinės plėtros, meno veiklos vertinimą ir universitetų, mokslinių tyrimų institutų ir kolegijų mokslinių tyrimų ir eksperimentinės plėtros, meno veiklos formalųjį vertinimą, teikimo tvarką;
. patvirtinti mokslinių tyrimų ir eksperimentinės plėtros ekspertinio vertinimo, meno veiklos ekspertinio vertinimo ir formaliojo vertinimo tvarkos aprašą;
. kiekvienais metais skirstyti universitetams ir mokslinių tyrimų institutams valstybės biudžeto bazinio ir skatinamojo finansavimo lėšas pagal mokslo sritis ir meno veiklai. Atliekant šį skirstymą, atsižvelgti į Lietuvos mokslo tarybos (dėl eksperimentinės plėtros – bendradarbiaujant su Technologijų ir inovacijų įstatymo 14 straipsnyje nurodyta institucija) parengtą pasiūlymą;
. skirstyti kolegijoms valstybės biudžeto bazinio finansavimo lėšas iš Švietimo, mokslo ir sporto ministerijai skirtų valstybės biudžeto asignavimų moksliniams tyrimams ir eksperimentinei plėtrai, meno veiklai plėtoti;
. patvirtinti Valstybės biudžeto bazinio ir skatinamojo finansavimo lėšų skirstymo mokslo ir studijų institucijų moksliniams tyrimams ir eksperimentinei plėtrai, meno veiklai plėtoti tvarkos aprašą.“
. Pakeisti nurodytu nutarimu patvirtintą Valstybės remiamų paskolų studentams suteikimo, administravimo ir grąžinimo tvarkos aprašą: 
. Pakeisti 12 punktą ir jį išdėstyti taip:
„. Ne vėliau kaip iki einamųjų metų vasario 1 d. Fondo direktorius valstybės biudžeto lėšas, kuriomis disponuoja Fondas, paskirsto paskolų palūkanoms apmokėti, valstybės įsipareigojimams pagal valstybės garantiją ir kitiems įsipareigojimams vykdyti.“
. Pakeisti 13 punktą ir jį išdėstyti taip:
„. Fondas, panaudodamas lėšas iš grąžinamų paskolų, palūkanų ir delspinigių, kasmet kaupia lėšas valstybės įsipareigojimams pagal valstybės garantiją ir kitiems įsipareigojimams vykdyti. Sukauptos lėšos naudojamos ir jų valdymo bei prireikus investavimo išlaidoms apmokėti. Sprendimus dėl Fondo lėšų iš grąžinamų paskolų, palūkanų ir delspinigių panaudojimo priima Fondo direktorius, atsižvelgdamas į tai, kiek reikės lėšų paskolų palūkanoms apmokėti, valstybės įsipareigojimams pagal valstybės garantiją ir kitiems įsipareigojimams vykdyti, taip pat sukauptų lėšų valdymo ir prireikus investavimo išlaidoms apmokėti.“ 
. Pakeisti 32 punktą ir jį išdėstyti taip:
„. Pildydamas prašymą, studentas turi nurodyti tokius duomenis: asmens kodą, vardą, pavardę, prašomos paskolos rūšį bei paskolos sumą, mokslo ir studijų institucijos pavadinimą, padalinį, studijų programos pavadinimą, telefono numerį, elektroninio pašto adresą, gyvenamosios vietos adresą.“
. Pakeisti 35.4 papunktį ir jį išdėstyti taip:
„. Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos informacinėje sistemoje, studentui prašyme pažymėjus, kad atitinka Aprašo 47.1.2 papunktyje nurodytą kriterijų: studentui nustatytą neįgalumo lygį ar dalyvumo lygį (iki 2023 m. gruodžio 31 d. – darbingumo lygį), laikotarpį, kurį galioja nustatytas neįgalumo lygis ar dalyvumo lygis (iki 2023 m. gruodžio 31 d. – darbingumo lygis), sprendimo dėl neįgalumo lygio ar dalyvumo lygio (iki 2023 m. gruodžio 31 d. – darbingumo lygio) nustatymo datą, neįgalumo lygį ar dalyvumo lygį (iki 2023 m. gruodžio 31 d. – darbingumo lygį) nustačiusios įstaigos pavadinimą;“.
. Pakeisti 38 punktą ir jį išdėstyti taip:
„. Jeigu studentas iki prašymų teikimo termino pabaigos datos nepateikia Fondui Aprašo 36 punkte nurodytų dokumentų, Fondui priimant sprendimą dėl paskolos suteikimo ir (arba) palūkanų apmokėjimo valstybės lėšomis, prašyme studento pažymėtas kriterijus yra nevertinamas.“
. Pakeisti 47.1.2 papunktį ir jį išdėstyti taip:
„. turi teisės aktų nustatyta tvarka nustatytą 45 procentų ar mažesnį dalyvumo lygį (iki 2023 m. gruodžio 31 d. – darbingumo lygį) arba sunkų ar vidutinį neįgalumo lygį;“.
. Pakeisti 70 punkto pirmąją pastraipą ir ją išdėstyti taip:
„. Paskolos gavėjas kredito įstaigai grąžina faktiškai išmokėtą sumą. Paskolos grąžinimo pradžia yra po 24 mėnesių nuo paskolos sutartyje nurodytos pradinės studijų pabaigos datos arba studijų nutraukimo datos, jei studijos nutrauktos anksčiau nei studijų sutartyje nurodyta pradinė studijų pabaigos data. Atidėjus paskolos grąžinimą Aprašo 78 punkte nustatytais atvejais, šis terminas nukeliamas paskolos grąžinimo atidėjimo laikotarpiui. Studijų nutraukimu nėra laikomi atvejai, kai studentas tęsia studijas, nors su ta pačia ar kita mokslo ir studijų institucija pasirašo naują studijų sutartį:“.
. Pakeisti 73 punktą ir jį išdėstyti taip:
„. Paskolos gavėjas gali pradėti grąžinti arba grąžinti visą paskolą pirma laiko, t. y. studijų metu, per 24 mėnesius po studijų baigimo, nutraukimo ar paskolos gavėjo išbraukimo iš studentų sąrašų, taip pat nepasibaigus paskolos grąžinimo terminui, nustatytam paskolos sutartyje. Tokiu atveju paskolos gavėjui baudos ar kiti mokesčiai netaikomi.“
. Pakeisti 74 punktą ir jį išdėstyti taip:
„. Paskolos gavėjas atleidžiamas nuo pagal vieną studijų sutartį gautų paskolų studijų kainai sumokėti ir dalinėms studijoms pagal tarptautines (tarpžinybines) sutartis ar jų dalies grąžinimo, jei: 
. paskolos gavėjas atitinka Aprašo 47.1.2 papunktyje nurodytą kriterijų;
. Fondo direktoriaus sudarytos komisijos sprendimu paskolos grąžinimas paskolos gavėjui buvo atidėtas penkis kartus dėl Aprašo 81 punkte nurodytų aplinkybių ir per 6 mėnesius nuo paskutinio paskolos grąžinimo termino atidėjimo pabaigos paskolos gavėjas atitiko Aprašo 47.1.3 papunktyje nurodytą kriterijų.“
. Papildyti 741 punktu:
„. Paskolos gavėjas atleidžiamas nuo pagal vieną pirmosios pakopos studijų sutartį gautų paskolų studijų kainai sumokėti ir dalinėms studijoms pagal tarptautines (tarpžinybines) sutartis ar jų dalies grąžinimo, jei paskolos gavėjas kreipimosi dėl atleidimo nuo paskolos metu atitinka visus šiuos kriterijus:
. turi Lietuvos Respublikos pilietybę;
.  įstojimo į aukštąją mokyklą metu nebuvo baigęs sportininko karjeros;
.  yra baigęs pirmosios pakopos studijas, kurioms buvo skirta paskola;
. yra sportininkas, kuriam iki kreipimosi dėl atleidimo nuo paskolos buvo bent kartą Lietuvos Respublikos sporto įstatymo nustatyta tvarka skirta valstybės stipendija, arba jaunių ar jaunimo amžiaus grupių pasaulio čempionato 1–8 vietos, jaunių ar jaunimo amžiaus grupių Europos čempionato 1–6 vietos laimėtojas toje sporto šakoje, už kurią atsakinga sporto šakos federacija tokio sportininko laimėjimo pasiekimo metu įgyvendino valstybės biudžeto lėšomis finansuojamą aukšto meistriškumo sporto programą Sporto įstatymo nustatyta tvarka, ir bent vienas iš šių laimėjimų buvo asmens pasiektas atstovaujant Lietuvos Respublikai.“
. Papildyti 742 punktu:
„. Paskolos gavėjas atleidžiamas nuo pagal vieną pirmosios pakopos studijų sutartį gautų paskolų studijų kainai sumokėti ir dalinėms studijoms pagal tarptautines (tarpžinybines) sutartis ar jų dalies grąžinimo, jei paskolos gavėjas kreipimosi dėl atleidimo nuo paskolos metu atitinka visus šiuos kriterijus:
. turi Lietuvos Respublikos pilietybę;
. įstojimo į aukštąją mokyklą metu turi ne mažiau kaip 5 metų darbo patirtį Lietuvos Respublikos profesionaliojo scenos meno įstaigoje ir nėra baigęs baleto artisto ar šokėjo karjeros; 
. yra baigęs pirmosios pakopos studijas, kurioms buvo skirta paskola; 
. yra aukščiausio meistriškumo baleto artistas ar šokėjas, kurio aukščiausias meistriškumas nustatomas kultūros ministro nustatyta tvarka.“
. Pakeisti 75 punktą ir jį išdėstyti taip:
„. Norėdamas būti atleistas nuo paskolų grąžinimo, paskolos gavėjas kreipiasi į Fondą su prašymu šiais terminais:
. Aprašo 74.1 papunktyje nurodytą kriterijų atitinkantis paskolos gavėjas – kai baigia, nutraukia studijas arba pašalinamas iš mokslo ir studijų institucijos nebaigus studijų, kurioms buvo skirta paskola, nuo kurios grąžinimo prašoma atleisti;
. Aprašo 74.2 papunktyje nurodytą kriterijų atitinkantis paskolos gavėjas – ne anksčiau kaip praėjus 6 mėnesiams nuo paskutinio paskolos grąžinimo termino atidėjimo pabaigos;
. Aprašo 741 punkte nurodytus kriterijus atitinkantis paskolos gavėjas – kai baigia studijas, kurioms buvo skirta paskola, nuo kurios grąžinimo prašoma atleisti;
. Aprašo 742 punkte nurodytus kriterijus atitinkantis paskolos gavėjas – kai baigia studijas, kurioms buvo skirta paskola, nuo kurios grąžinimo prašoma atleisti.“
. Papildyti 751 punktu:
„. Fondas, gavęs paskolos gavėjo prašymą atleisti nuo paskolos grąžinimo pagal Aprašo 75.3 papunktyje nurodytas aplinkybes, kreipiasi į Nacionalinę sporto agentūrą prie Lietuvos Respublikos švietimo, mokslo ir sporto ministerijos (toliau – NSA) dėl pažymos, patvirtinančios, kad prašymą pateikęs paskolos gavėjas atitinka Aprašo 741 punkte nustatytus kriterijus. Pažymą NSA pateikia Fondui per 5 darbo dienas nuo Fondo prašymo gavimo.“
. Papildyti 752 punktu:
„. Fondas, gavęs paskolos gavėjo prašymą atleisti nuo paskolos grąžinimo pagal Aprašo 75.4 papunktį nurodytas aplinkybes, kreipiasi į Lietuvos Respublikos kultūros ministeriją dėl pažymos, patvirtinančios, kad prašymą pateikęs paskolos gavėjas atitinka Aprašo 742 punkte nustatytus kriterijus. Pažymą Kultūros ministerija pateikia Fondui per 5 darbo dienas nuo Fondo prašymo gavimo.“
. Pakeisti 76 punktą ir jį išdėstyti taip:
„. Fondo direktoriaus sudaryta komisija per 20 darbo dienų nuo prašymo atleisti nuo paskolos grąžinimo gavimo išnagrinėja prašymą ir priima sprendimą dėl paskolos gavėjo atleidimo nuo paskolos grąžinimo.  Paskolos gavėjas raštu informuojamas apie priimtą sprendimą per 3 darbo dienas nuo jo priėmimo. Fondui Aprašo 35.3 ir 35.4 papunkčiuose nustatyta tvarka negavus duomenų apie paskolos gavėjo atitiktį prašyme atleisti nuo paskolos grąžinimo nurodytiems kriterijams, Fondas per 10 darbo dienų nuo prašymo atleisti nuo paskolos grąžinimo gavimo paštu ir (arba) elektroniniu paštu informuoja paskolos gavėją apie pareigą per 5 darbo dienas pateikti prašymą pagrindžiančius dokumentus.“
. Pakeisti 78 punktą ir jį išdėstyti taip:
„. Paskolos grąžinimas paskolos gavėjui atidedamas kredito įstaigos sutikimu arba, esant Aprašo 81 punkte nustatytoms aplinkybėms, Fondo direktoriaus sudarytos komisijos sprendimu.“
. Pakeisti 81 punktą ir jį išdėstyti taip:
„. Paskolos gavėjas, kuris per pastaruosius 6 mėnesius atitiko Aprašo 47.1.3 papunktyje nurodytą kriterijų, pirmiausia kreipiasi į kredito įstaigą dėl paskolos grąžinimo atidėjimo. Kredito įstaigai atsisakius atidėti paskolos grąžinimo terminą, paskolos gavėjas turi teisę pateikti prašymą Fondui atidėti paskolos grąžinimo terminą. Kartu su prašymu paskolos gavėjas turi pateikti Fondui kredito įstaigos atsisakymą atidėti paskolos grąžinimą. Fondui Aprašo 35.3 papunktyje nustatyta tvarka negavus duomenų apie paskolos gavėjo atitiktį prašyme atidėti paskolos grąžinimo terminą nurodytam kriterijui, Fondas per 10 darbo dienų nuo prašymo atidėti paskolos grąžinimo terminą gavimo paštu ir (arba) elektroniniu paštu informuoja paskolos gavėją apie pareigą per 5 darbo dienas pateikti prašymą pagrindžiančius dokumentus.“
. Pakeisti 83 punktą ir jį išdėstyti taip:
„. Fondo direktoriaus sudaryta komisija paskolos grąžinimą atideda vienų metų laikotarpiui. Jam pasibaigus, paskolos gavėjas turi teisę pakartotinai kreiptis dėl paskolos grąžinimo termino atidėjimo. Fondo direktoriaus sudarytos komisijos sprendimu paskolos grąžinimas paskolos gavėjui atidedamas ne daugiau kaip 5 kartus. Jeigu atidėjus paskolos grąžinimą paskolos grąžinimas baigtųsi paskolos gavėjui suėjus 65 metams, paskolos grąžinimo grafikas sudaromas taip, kad paskola būtų baigta grąžinti ne vėliau, nei paskolos gavėjui sueis 65 metai.“ 
. Pakeisti 90 punktą ir jį išdėstyti taip:
„. Paskolų palūkanos studentams gali būti apmokamos iš valstybės lėšų, kuriomis disponuoja Fondas:
. visiems paskolų studijų kainai sumokėti ir paskolų dalinėms studijoms pagal tarptautines (tarpžinybines) sutartis gavėjams;
. paskolų gyvenimo išlaidoms gavėjams, atitinkantiems bent vieną iš Aprašo 47.1 papunktyje nurodytų kriterijų.“
. Papildyti 901 punktu:
„. Palūkanos Aprašo 90 punkte nurodytais atvejais apmokamos iki pradinės studijų sutartyje nurodytos studijų baigimo datos ir dar 2 metus po studijų baigimo. Jei studijos nutrauktos anksčiau paskolos sutartyje nurodytos pradinės studijų pabaigos datos, palūkanos apmokamos tik iki studijų nutraukimo datos. Studentai turi teisę atsisakyti palūkanų apmokėjimo valstybės lėšomis, iki prašymų gauti paskolas atitinkamą semestrą teikimo pabaigos raštu pateikdami Fondui prašymą atsisakyti tokio apmokėjimo.“
. Pakeisti 93 punktą ir jį išdėstyti taip:
„. Tai, kad paskolos palūkanos studentui bus apmokamos valstybės lėšomis, nurodoma sąraše.“
. Pakeisti 95 punktą ir jį išdėstyti taip:
„. Paaiškėjus, jog Fondas apmokėjo kredito įstaigai palūkanas paskolos gavėjui laikinai sustabdžius ar nutraukus studijas, taip pat ilgiau, nei nurodyta Aprašo 89 ir 901 punktuose, kredito įstaiga grąžina palūkanas Fondui ir įgyja atgręžtinę teisę atitinkamos sumos pareikalauti iš paskolos gavėjo.“
. Papildyti 1021 punktu:
„. Paskolos gavėjas, kuris buvo atleistas nuo paskolų ar jų dalies grąžinimo pagal Aprašo 741 punkte nustatytus kriterijus, tačiau jo pasiektas laimėjimas buvo anuliuotas dėl manipuliavimo aukšto meistriškumo sporto varžybomis arba antidopingo taisyklių pažeidimo, privalo grąžinti Fondui už jį kredito įstaigai sumokėtą sumą nuo kurios grąžinimo buvo atleistas. Jeigu paskolos gavėjas nevykdo įsipareigojimo grąžinti Fondui už jį kredito įstaigai sumokėtą sumą, šis įsiskolinimas išieškomas iš paskolos gavėjo teisės aktų nustatyta tvarka. NSA per 20 darbo dienų nuo informacijos apie manipuliavimą aukšto meistriškumo sporto varžybomis arba antidopingo taisyklių pažeidimą gavimo raštu informuoja Fondą apie sportininką, kurio laimėjimas dėl manipuliavimo aukšto meistriškumo sporto varžybomis arba antidopingo taisyklių pažeidimo buvo anuliuotas.“
. Papildyti 3.26 papunkčiu:
„. Paramos doktorantams, išėjusiems akademinių atostogų, skyrimo ir administravimo tvarkos aprašą.“
. Nustatyti, kad:
. šis nutarimas, išskyrus 1.1 ir 1.3 papunkčius, įsigalioja 2024 m. sausio 1 d.;
. šiuo nutarimu patvirtinto Paramos doktorantams, išėjusiems akademinių atostogų skyrimo ir administravimo aprašo nustatyta tvarka parama doktorantams, išėjusiems akademinių atostogų, gali būti teikiama ir tiems doktorantams, kuriems akademinės atostogos suteiktos iki  2024 m. sausio 1 d. ir nėra pasibaigusios įsigaliojus šiam nutarimui; 
. šio nutarimo 1.5.10 ir 1.5.11 papunkčių nuostatos taikomos asmenims,  pradėjusiems pirmosios pakopos studijas, kurioms skirta paskola, 2024 ir vėlesniais studijų metais;
. kultūros ministras iki 2023 m. gruodžio 31 d. patvirtina aukščiausio meistriškumo baleto artistų ar šokėjų vertinimo metodiką.

 SKYRIUS


. Paramos doktorantams, išėjusiems akademinių atostogų, skyrimo ir administravimo tvarkos aprašas (toliau – Aprašas) reglamentuoja lėšų, skiriamų Lietuvos aukštųjų mokyklų ir užsienio valstybių aukštųjų mokyklų filialų, įsteigtų Lietuvos Respublikoje (toliau – aukštosios mokyklos), trečiosios pakopos studijų studentų (toliau – doktorantai), išėjusių akademinių atostogų, paramos (toliau – parama doktorantams) skyrimo ir išmokėjimo tvarką.  
. Apraše vartojamos sąvokos atitinka Lietuvos Respublikos mokslo ir studijų įstatyme ir Lietuvos Respublikos piniginės socialinės paramos nepasiturintiems gyventojams įstatyme vartojamas sąvokas.
. Paramą doktorantams administruoja Valstybinis studijų fondas (toliau – Fondas). 
. Paramos doktorantams dydis – 6,5 bazinės socialinės išmokos (toliau – BSI) per mėnesį.
. Parama doktorantams skiriama, kai prašymų skirti paramą priėmimo metu doktorantas atitinka visus šiuos kriterijus: 
. yra vienas iš bendrai gyvenančių asmenų arba vienas gyvenantis asmuo, turintis teisę gauti arba gaunantis socialinę pašalpą pagal Piniginės socialinės paramos nepasiturintiems gyventojams įstatymą;
. vadovaujantis Mokslo ir studijų įstatymo 62 straipsnio 1 dalies 11 punktu išėjęs akademinių atostogų (išskyrus atvejus, kai akademinės atostogos suteikiamos dėl asmeninių priežasčių);
. yra Lietuvos Respublikos pilietis arba kitos Europos Sąjungos valstybės narės, Europos laisvosios prekybos asociacijos valstybės pilietis, dirbantis ir (arba) turintis teisę nuolat gyventi Lietuvos Respublikoje, jo šeimos narys, jeigu tarptautinės sutartys ar kiti teisės aktai nenustato kitaip. 
. Parama doktorantams skiriama nuo Aprašo 11 punkte nurodyto doktoranto prašymo gavimo Fonde mėnesio pradžios iki doktoranto akademinių atostogų pabaigos, bet ne ilgesniam nei 24  mėnesių laikotarpiui.
. Parama doktorantams Aprašo 5 punkte nustatytus kriterijus atitinkančiam asmeniui gali būti skiriama kelis kartus, tačiau tam pačiam asmeniui paramos doktorantams suma negali viršyti 156 BSI.
. Parama doktorantams neskiriama, o paskirtos paramos doktorantams mokėjimas nutraukiamas:
. pasibaigus doktoranto akademinėms atostogoms;
. doktorantui nutraukus studijas ar pašalinus doktorantą iš aukštosios mokyklos;
. doktorantui išmokėjus 156 BSI  paramą;
. pasibaigus Aprašo 6 punkte nurodytam laikotarpiui;
. asmeniui nebeatitinkant Aprašo 5 punkte nustatytų kriterijų;
. doktorantui mirus.
. Paramai doktorantams teikti naudojamos Fondui šiam tikslui skirtos Lietuvos Respublikos valstybės biudžeto lėšos, taip pat gali būti naudojamos kitos teisėtai gautos lėšos.


 SKYRIUS


. Prašymą skirti paramą doktorantams (toliau – prašymas) pagal Fondo direktoriaus nustatytą formą doktorantas Fondui teikia elektroniniu būdu per Fondo informacinę sistemą. Pildančio prašymą doktoranto tapatybė nustatoma naudojantis Valstybės informacinių išteklių sąveikumo platformos asmens tapatybės nustatymo elektroninėje erdvėje paslauga. Išimtiniais atvejais, jei asmens tapatybės neįmanoma nustatyti naudojantis nurodyta paslauga ir dėl to doktorantas negali pateikti prašymo, doktorantas turi atvykti į Fondą ir:  
. pateikti asmens tapatybę patvirtinantį dokumentą, kuris, įsitikinus asmens tapatybe, grąžinamas asmeniui;
. įstaigoje per Fondo informacinę sistemą užpildyti prašymą;
. pateikti dokumentus, patvirtinančius, kad akademinės atostogos suteiktos dėl ligos, gydytojui ar konsiliumui rekomendavus, arba dėl nėštumo ir gimdymo, atostogų vaikui prižiūrėti.
. Prašymų skirti paramą doktorantams priėmimas vykdomas kiekvieną mėnesį nuo 1 iki 14 dienos įskaitytinai. 
. Prašyme doktorantas pateikia šiuos savo asmens duomenis: vardą, pavardę, Lietuvos Respublikoje suteiktą asmens kodą, elektroninio pašto adresą, doktoranto asmeninės banko sąskaitos, į kurią turėtų būti pervedama parama doktorantams, numerį. Ši asmeninė banko sąskaita privalo būti atidaryta doktoranto vardu bendrai mokėjimų eurais erdvei (angl. Euro Payments Area (SEPA)) priklausančioje valstybėje registruotoje kredito įstaigoje. 
. Pateikdamas prašymą, doktorantas patvirtina, kad visi jo prašyme nurodyti duomenys yra teisingi, kad asmuo atitinka visus Aprašo 5 punkte nustatytus kriterijus ir nėra aplinkybių, dėl kurių jam negalėtų būti skiriama parama doktorantams.
. Pateikdamas prašymą, doktorantas įsipareigoja iki sprendimo dėl paramos doktorantams skyrimo ar neskyrimo priėmimo kasdien tikrinti savo elektroninio pašto dėžutę, kurią nurodo prašyme, ir susipažinti su Fondo siųstais pranešimais.
. Visą informaciją, susijusią su  paramos doktorantams administravimu, Fondas doktorantams teikia elektroniniu paštu.
. Fondas, gavęs doktoranto prašymą, patikrina toliau nurodytuose registruose ir informacinėse sistemose esančius doktoranto asmens duomenis: 
. Studentų registre: doktoranto vardą, pavardę, asmens kodą, doktoranto identifikatoriaus numerį (kodą) Studentų registre, studijų statusą, aukštosios mokyklos pavadinimą ir priėmimo į aukštąją mokyklą datą, studijų programos pavadinimą ir valstybinį kodą, studijų formą, studijų pakopą, akademinių atostogų pradžios datą, akademinių atostogų pabaigos datą, numatomą studijų pabaigos datą, studijų pradžios, studijų pabaigos ir nutraukimo datas; 
. Paramos šeimai informacinėje sistemoje: ar doktorantas yra vienas iš bendrai gyvenančių asmenų arba vienas gyvenantis asmuo, turintis teisę gauti arba gaunantis socialinę pašalpą pagal Piniginės socialinės paramos nepasiturintiems gyventojams įstatymą, socialinės pašalpos laikotarpį, sprendimo, kuriuo paskirta socialinė pašalpa, datą.
. Doktorantas, paraiškoje pažymėjęs, kad atitinka Aprašo 5.1 papunktyje nurodytą kriterijų, dokumento, patvirtinančio atitiktį minėtam kriterijui, Fondui neturi pateikti, išskyrus atvejus, kai Aprašo 16.2 papunktyje nustatyta tvarka patikrinęs doktoranto prašymą Fondas negauna duomenų apie asmenį arba gauna informaciją, kad asmuo pažymėto kriterijaus neatitinka. Tokiu atveju Fondas per 5 darbo dienas nuo doktoranto prašymo gavimo dienos elektroniniu paštu išsiunčia doktorantui pranešimą ir nurodo, kad, iki paraiškų teikimo termino pabaigos Aprašo 16.2 papunktyje nustatyta tvarka negavus informacijos apie asmens atitiktį Aprašo 5.1 papunktyje nurodytam kriterijui, doktorantas turės pateikti Fondui atitiktį šiam kriterijui patvirtinančius dokumentus. Fondas kitą darbo dieną po prašymų teikimo termino pabaigos doktorantui, apie kurį informacija nebuvo gauta iki prašymų teikimo termino pabaigos, išsiunčia pranešimą, kuriame nustato 3 darbo dienų terminą dokumentams, patvirtinantiems doktoranto atitiktį Aprašo 5.1 papunktyje nurodytam kriterijui, pateikti. Nepateikus dokumentų per nurodytą terminą, laikoma, kad doktorantas neatitinka Aprašo 5.1 papunktyje nurodyto kriterijaus.
. Fondo direktorius ne vėliau kaip per 10 darbo dienų nuo prašymų teikimo termino pabaigos priima sprendimą dėl paramos doktorantams skyrimo (neskyrimo). 
. Fondas per 3 darbo dienas nuo Fondo direktoriaus sprendimo dėl  paramos doktorantams skyrimo (neskyrimo) priėmimo dienos elektroniniu paštu išsiunčia doktorantui pranešimą apie priimtą sprendimą skirti jam paramą doktorantams arba jos neskirti.
. Doktorantas, kuriam  parama doktorantams neskirta dėl to, kad jis neatitiko Aprašo 5.1 papunktyje nustatyto ir pateiktoje paraiškoje pažymėto kriterijaus, turi teisę kreiptis į Fondą su prašymu skirti paramą doktorantams, jei Aprašo 5.1 papunktyje nurodyta socialinė pašalpa asmeniui paskirta už laikotarpį, į kurį patenka Aprašo 10 punkte nurodyto doktoranto prašymo gavimo Fonde diena, nors sprendimas skirti socialinę pašalpą priimtas jam jau pasibaigus.
. Aprašo 20 punkte nurodytu atveju doktorantas per 10 darbo dienų nuo sprendimo skirti socialinę pašalpą priėmimo Fondui raštu pateikia Fondo direktoriaus nustatytos formos prašymą skirti  paramą doktorantams.
. Doktorantų, pateikusių prašymus skirti paramą doktorantams Aprašo 20 punkte nurodytais pagrindais, asmens duomenis Fondas patikrina Socialinės paramos šeimai informacinėje sistemoje ir Studentų registre. Jei Fondas negauna duomenų apie doktorantą arba gauna informaciją, kad doktorantas neatitinka prašyme skirti paramą doktorantams Aprašo 5.1 papunktyje nurodyto  kriterijaus, Fondas per 5 darbo dienas nuo Aprašo 21 punkte nurodyto prašymo gavimo  elektroniniu paštu išsiunčia doktorantui pranešimą, kuriame nustato 5 darbo dienų terminą dokumentams, patvirtinantiems doktoranto atitiktį Aprašo 5.1 papunktyje nurodytam kriterijui, pateikti. Nepateikus dokumentų per nurodytą terminą, prašymas nevertinamas, o doktorantas apie tai informuojamas per 3 darbo dienas, išsiunčiant jam pranešimą elektroniniu paštu.
. Sprendimas skirti paramą doktorantams priimamas, jeigu yra visos šios sąlygos: 
. doktorantas Aprašo 21 punkte nustatytu terminu pateikė prašymą skirti paramą doktorantams; 
. Fondas Aprašo 22 punkte nustatyta tvarka nustato, kad doktorantas Aprašo 11 punkte nustatytu prašymų priėmimo laikotarpiu atitiko Aprašo 5 punkte nurodytus kriterijus;
. iki sprendimo dėl paramos doktorantams neskyrimo priėmimo nebuvo nustatyta Aprašo 8 punkte nurodytų aplinkybių. 
. Fondo direktorius ne vėliau kaip per 15 darbo dienų nuo Aprašo 21 punkte nurodyto doktoranto prašymo skirti  paramą doktorantams gavimo, o tuo atveju, kai Aprašo 22 punkte nustatyta tvarka pateikiami papildomi dokumentai – per 15 darbo dienų nuo šių dokumentų gavimo dienos, priima sprendimą dėl gauto prašymo. Apie priimtą sprendimą doktorantas informuojamas Aprašo 19 punkte nustatyta tvarka. 
. Skirtą  paramą doktorantams Fondas perveda į prašyme nurodytą doktoranto asmeninę (atidarytą doktoranto vardu) mokėjimo sąskaitą bendrai mokėjimų eurais erdvei (angl. Euro Payments Area (SEPA)) priklausančioje valstybėje registruotoje kredito įstaigoje kas mėnesį iki einamojo mėnesio 28 dienos įskaitytinai. Aprašo 24 punkte nustatyta tvarka skirta, bet už atitinkamą laikotarpį neišmokėta  parama doktorantams yra išmokama ne vėliau kaip per 5 darbo dienas nuo Aprašo 24 punkte nurodyto sprendimo priėmimo dienos.
. Atsiradus ar paaiškėjus aplinkybėms, dėl kurių paramos doktorantams mokėjimas nutraukiamas, doktorantas per 3 darbo dienas nuo tokios aplinkybės atsiradimo ir paaiškėjimo dienos privalo apie tai informuoti Fondą raštu ar elektroniniu paštu ir nurodyti aplinkybę, dėl kurios paramos doktorantams mokėjimas nutraukiamas, ir jos atsiradimo pagrindą bei datą. Laiku nepranešus apie šias aplinkybes ar dėl kitų priežasčių Fondui nepagrįstai doktorantui išmokėjus tikslinę paramą doktorantams, permokėtą tikslinės paramos doktorantams sumą atitinkamai doktorantas grąžina Fondui arba ji yra išieškoma iš doktoranto teisės aktų nustatyta tvarka.
. Jeigu aplinkybė, dėl kurios paramos doktorantams mokėjimas nutraukiamas, atsiranda ar paaiškėja iki einamojo mėnesio 15 dienos,  paramos doktorantams mokėjimas nutraukiamas nuo to mėnesio, jeigu po einamojo mėnesio 15 dienos – nuo kito mėnesio.

. Paramos doktorantams skyrimo, mokėjimo ir administravimo tikslais Fondas gali gauti ir tikrinti Aprašo 16.1 ir 16.2 papunkčiuose nurodytus duomenis.
. Paramos doktorantams permokų išieškojimo tikslu Fondas gali gauti ir tikrinti Gyventojų registre esančius doktorantų asmens duomenis: vardą, pavardę, asmens kodą, deklaruotos gyvenamosios vietos adresą Lietuvoje.
. Nesutikdamas su Fondo direktoriaus priimtu sprendimu, doktorantas gali pateikti skundą:
. Fondui Lietuvos Respublikos viešojo administravimo įstatymo nustatyta tvarka;
. pasirinktinai: Lietuvos administracinių ginčų komisijai Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba administraciniam teismui Lietuvos Respublikos administracinių bylų teisenos įstatymo nustatyta tvarka.
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Apraše nurodytų registrų ir informacinių sistemų veiklą reglamentuojančiais, duomenų valdytojų patvirtintais ir kitais teisės aktais, reglamentuojančiais asmens duomenų tvarkymą. Asmens duomenų tvarkymo tikslas – paramos doktorantams skyrimo, mokėjimo ir administravimo procedūrų užtikrinimas, paramos doktorantams išieškojimas. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
. Visi su  parama doktorantams susiję Fondo gauti dokumentai tvarkomi ir saugomi Lietuvos Respublikos dokumentų ir archyvų įstatymo ir kitų dokumentų valdymą reglamentuojančių teisės aktų nustatyta tvarka ir terminais.
____________________________

